Downloaded from YTS.MX
Official YIFY movies site: YTS.MX
Πάμε.
Όλοι αναρωτιούνται
γιατί περπατώ με την κάμερα στο χέρι.
Να η Κλοντίν, δουλεύει στις εισπράξεις.
Τραβάω βίντεο για να δει η μαμά μου πού δουλεύω.
Το τμήμα εισπράξεων.
Δεν είναι κανείς εδώ όμως.
Είμαι εγώ εδώ, χαζούλα.
Κοίταζα απ' την άλλη.
Αυτή είναι η Πάμι, που είναι σκέτη γλύκα.
Ναι.
19 ΑΠΡΙΛΙΟΥ 1995 ΚΤΗΡΙΟ ΑΛΦΡΕΝΤ Π. ΜΑΡΑ - ΟΚΛΑΧΟΜΑ ΣΙΤΙ
Δούλευα στον πιστωτικό συνεταιρισμό
στο κυβερνητικό κτήριο στο κέντρο.
ΕΪΜΙ ΝΤΑΟΥΝΣ ΥΠΑΛΛΗΛΟΣ ΣΥΝΕΤΑΙΡΙΣΜΟΥ
Ήμουν ενθουσιασμένη,
επειδή θα έκλεινα το πρώτο μου σπίτι.
Όταν πήγα δουλειά εκείνο το πρωί,
το συζητούσα με τους φίλους μου.
Να η Κλοντέτ.
Γεια!
Πήγαινα από γραφείο σε γραφείο κι έπιανα κουβέντα.
Και δεν δούλευα.
Γεια σου, μαμά.
Συμπαθούσα τους συναδέλφους μου.
Ήμασταν σαν μια οικογένεια.
Από δω η Μαίρη.
Γεια σου, μαμά.
Όλοι μου οι φίλοι ήταν συνάδελφοί μου.
Αυτοί ήταν οι φίλοι μου.
Το είχα δεδομένο.
Οι υπηρεσίες στο κυβερνητικό κτήριο
ήταν η Κοινωνική Ασφάλιση, η Οικιστική Ανάπτυξη,
το ATF, οι Μυστικές Υπηρεσίες κι ένας παιδικός σταθμός.
Ο Τόνι ήταν έξι μηνών τότε.
Δούλευα ως δικαστική επιμελήτρια
στο δικαστήριο λίγο πιο κάτω.
Ήθελα να πηγαίνω να τον βλέπω.
ΡΕΝΕ ΜΟΥΡ ΔΙΚΑΣΤΙΚΗ ΕΠΙΜΕΛΗΤΡΙΑ
Επιλέξαμε τον σταθμό στο κτήριο Μάρα επειδή ήταν κοντά.
Κάτι σπουδαίο σάς ετοιμάσαμε σήμερα.
Θα σας ταξιδέψουμε στον θαυμαστό κόσμο...
Ήμουν 30 χρονών.
ΡΟΜΠΙΝ ΜΑΡΣ ΡΕΠΟΡΤΕΡ
Δούλευα στο Channel 9 μόλις εννιά μέρες.
Ήμουν ενθουσιασμένη από το πρωί,
επειδή θα παρουσίαζα το δελτίο στις 4:00
κι επειδή ετοιμάζαμε μια νέα εκπομπή
που θα ξεκινούσε στο Channel 9.
Φορούσα πράσινο σακάκι, άσπρο πουκάμισο,
έβαλα και τα καλά μου κοσμήματα.
Ήθελα να βγω ωραία.
Θυμάμαι που πήγαινα δουλειά όλο ενθουσιασμό.
Μια πανέμορφη μέρα.
Έχουμε...
Ήμουν στο πανεπιστήμιο της Οκλαχόμα,
στο τρίτο έτος της Επείγουσας Ιατρικής.
Σχόλασα στις εφτά το πρωί μισοζαλισμένος,
ήθελα να πέσω για ύπνο.
Με πήρε ένας φίλος να πάμε για πρωινό.
Στα τέσσερα χρόνια δεν είχα πάει ποτέ για πρωινό,
αλλά εκείνη τη φορά δέχτηκα.
Η συνάδελφός μου η Ρόμπιν ήταν εφτά μηνών έγκυος.
Ήρθε και κάθισε στο γραφείο δίπλα μου
και χτύπησε το τηλέφωνο.
Και μετά άκουσα ένα βουητό.
ΒΟΜΒΙΣΤΙΚΗ ΕΠΙΘΕΣΗ ΣΤΗΝ ΟΚΛΑΧΟΜΑ: ΑΜΕΡΙΚΑΝΙΚΟΣ ΤΡΟΜΟΣ
Παιδιά, έγινε έκρηξη στο κέντρο.
- Μου δίνετε τοποθεσία; - Οδός Μπρόντγουεϊ και Πέμπτη.
Χάθηκε όλη η πρόσοψη του κυβερνητικού κτηρίου.
Όλη, από κάτω μέχρι πάνω.
Στείλτε πυροσβεστικά και ασθενοφόρα.
Άκου με, έγινε μεγάλο κακό.
Η 19η Απριλίου ήταν ξεχωριστή μέρα.
Παίζαμε γκολφ φιλανθρωπικά για τους Ειδικούς Ολυμπιακούς.
Ήταν εκεί σχεδόν όλοι οι προϊστάμενοι των αστυνομικών αρχών.
Μόλις είχαμε ξεκινήσει όταν χτύπησε ο βομβητής μου.
ΜΠΟΜΠ ΡΙΚΣ ΕΙΔΙΚΟΣ ΠΡΑΚΤΟΡΑΣ FBI
Και μετά άρχισαν να χτυπούν
οι βομβητές των υπολοίπων.
Μας είπαν ότι έγινε έκρηξη βόμβας στο κυβερνητικό κτήριο.
Ξεκινήσαμε για την Οκλαχόμα Σίτι,
αλλά δεν είχαμε αντιληφθεί το μέγεθος του συμβάντος.
Είμαι η Τάμι Πέιν.
Αν ήσασταν στο κέντρο, θα το ακούσατε και θα το νιώσατε.
Μια έκρηξη στο κέντρο της πόλης.
Βλέπουμε ζωντανά πλάνα από ελικόπτερο.
Μέσα είναι ο Τζέσι.
Τζέσι, πες μας τι βλέπεις από αέρος.
Τάμι, φαίνονται πυκνοί μαύροι καπνοί
να φουντώνουν από το κυβερνητικό κτήριο.
Βλέπουμε σπασμένα γυαλιά από άλλα κτήρια,
μέχρι και πέντε τετράγωνα μακριά.
Τάμι.
Φαίνεται ότι ανατινάχτηκε μέρος του κτηρίου.
Να πάμε απ' την άλλη πλευρά.
Πρόκειται για το κυβερνητικό κτήριο.
Έχω ανοικτό μικρόφωνο, έτσι;
Αφήστε ανοικτό το μικρόφωνό μου
για να μιλώ με τον Τζέσι.
Όσο το ελικόπτερο κινείται στο πλάι του κτηρίου...
- Αμάν. - Κοιτάξτε πλάνο.
Είναι απίστευτο.
Ανατινάχτηκε η πλαϊνή πλευρά του κτηρίου. Τζέσι;
Έχει ανατιναχτεί το ένα τρίτο του κτηρίου.
Βλέπετε τους καπνούς, τα συντρίμμια και τη φωτιά
στο κέντρο της πόλης.
Είναι συνταρακτικό.
Δεν έχουμε ακόμα πληροφορίες για τα αίτια της έκρηξης.
Τρώγαμε πρωινό
και μας ταρακούνησε μια έκρηξη.
Σηκώθηκα και πήγα στην πόρτα.
Έπεφταν χαρτιά από τον ουρανό.
Σαν χιόνι ήταν. Έβλεπα συντρίμμια παντού.
Ήταν σουρεαλιστικό. Απόλυτη ησυχία.
Ακουγόταν ένας συναγερμός από μακριά.
Και τα πουλιά.
Όταν το ωστικό κύμα εξαπλώθηκε στον δρόμο,
ρήμαξε τα παράθυρα από τα ψηλά κτήρια.
Ισοπέδωσε όλα τα αυτοκίνητα.
Κι άρχισα να τρέχω προς το κυβερνητικό κτήριο.
ΚΤΗΡΙΟ ΜΑΡΑ ΔΙΚΑΣΤΗΡΙΟ
Ήμασταν στο δικαστήριο και νιώσαμε την έκρηξη.
Έπεσαν κεραμικά από το ταβάνι,
τα παράθυρα έγιναν θρύψαλα.
- Πάμε. - Εκκενώστε.
Κόσμος φώναζε "Βγείτε έξω, εκκενώστε το κτήριο".
Επικρατούσε χάος.
Άκουγα κόσμο που ρωτούσε "Τι έγινε;"
Κι άκουσα έναν αστυνομικό να λέει σε κάποιον
ότι η έκρηξη έγινε στο κτήριο Μάρα.
Κι είπα "Όχι" κι άρχισα να τσιρίζω.
Όταν έφτασα,
το πάρκινγκ απέναντι είχε τυλιχθεί στις φλόγες.
Το κτήριο κόπηκε στη μέση κι έβλεπες μέσα στο κτήριο.
Έβγαινε έξω κόσμος και περπατούσε σαν ζόμπι.
Περπατούσαν όσο μπορούσαν και μετά κατέρρεαν.
Είχαν σοκαριστεί.
Μια κοπέλα έφτασε μέχρι το στρίψιμο
κι έβλεπε στο κενό.
Τη ρωτάω "Είσαι καλά;"
Με κοιτάει και μου λέει "Δεν ξέρω".
Δεν είχε ιδέα τι έγινε.
Εκεί είναι η Ρόμπιν Μαρς. Μας ακούς;
Σας ακούω.
Είναι απίστευτο.
Όλοι λένε ότι δεν θα πίστευε κανείς
ότι θα γινόταν αυτό στην Οκλαχόμα.
Ανήκω σ' αυτήν την κοινότητα ως ρεπόρτερ κι ως άνθρωπος.
Δεν ξέρεις πώς θα συνεχίσεις τη δουλειά σου
και πώς θα συμπαρασταθείς στα θύματα.
Έχεις περιθάλψει κόσμο. Τι σου είπαν;
Είναι σε κατάσταση σοκ.
Θυμάμαι ότι εκεί κοντά
είδα έναν αστυνομικό.
Τα είχε χαμένα.
Ακριβώς αυτό πάθαμε όλοι.
Τα χάσαμε.
Όταν δουλεύεις σε σοβαρή υπόθεση,
ξέρεις ότι θα επικρατεί χάος.
Είναι εξωφρενικό, δεν το πιστεύω.
Πρώτα απέκλεισα περιμετρικά τη σκηνή,
επειδή προστατεύεις μια σκηνή εγκλήματος.
Δεν χρειάζεται. Μείνετε πίσω.
Έκλεισαν όλοι οι δρόμοι.
Προσπάθησα να περάσω, αλλά δεν μας άφηναν.
Έβαλα τις φωνές σε έναν αστυνομικό.
Του είπα "Πρέπει να περάσω.
Πρέπει να πάω στον γιο μου.
Είναι στον σταθμό".
Και μου είπε
"Όλα τα παιδιά μεταφέρονται στο νοσοκομείο".
Όλοι είναι επί ποδός και το παλεύουν.
Μέχρι στιγμής δεν υπάρχουν αναφορές για νεκρούς.
Σίγουρα υπάρχουν πολλοί τραυματίες.
Θέλαμε να διαχειριστούμε την κατάσταση,
αλλά πρωταρχικό μέλημά μας ήταν να σωθούν ζωές.
Ήταν προτεραιότητά μας.
Για να αξιολογήσεις κάθε περιστατικό είχες 10 με 15 δεύτερα.
Όταν είσαι έτοιμος...
Εγώ έψαχνα σημεία ζωής.
Αντανακλαστικά, αναπνοή, παλμούς, σφυγμό.
Οτιδήποτε που να έδειχνε
ότι υπήρχε έστω ένα σημείο ζωής.
Έλεγα ποιος έπρεπε να φύγει πρώτα
και ποιος μπορούσε να περιμένει.
Αυτός είναι κρίσιμα.
Και ποιοι δεν θα έφευγαν.
Έτσι είναι η διαλογή μαζικών καταστροφών.
Πώς σε λένε;
Το χειρότερο ήταν ότι υπήρχαν παιδιά.
Πώς σε λένε;
Τα μωρά μας...
Μόνο ένα μωρό είδα να βγαίνει με σημεία ζωής
και πίσω της ήταν μια ηλικιωμένη πάνω σε φορείο.
Κι οι δύο τους με αγωνιώδη αναπνοή.
Το παιδί είχε καταστροφικά τραύματα στο κεφάλι
κι έτσι τους είπα να την τυλίξουν,
να την πάνε στο προσωρινό νεκροτομείο
και να μείνει κάποιος με το παιδί
ώσπου σταμάτησε να αναπνέει.
Σε πολλούς δεν άρεσε αυτό και με κατηγόρησαν.
Μου είπαν "Δεν μιλάς σοβαρά".
Τους είπα "Αφού δεν σώζεται.
Έχω τη γυναίκα εδώ και βγαίνουν άλλες δύο".
Ήταν πάρα πολλοί.
Γύρισα κι είδα τη μητέρα της πίσω μου.
Ήταν σαν χαμένη. Και...
Δεν πήγε με το παιδί της. Χαιρέτησε μόνο.
Έκανε...
Όταν τη σηκώσαμε, χαιρέτησε
κι έφυγε.
10:20 Π.Μ. 1 ΩΡΑ ΚΑΙ 18 ΛΕΠΤΑ ΜΕΤΑ ΤΗΝ ΕΚΡΗΞΗ
Το αρχηγείο στην Οκλαχόμα
έστελνε συνεχώς μονάδες στο κέντρο.
Ξέραμε ότι είχε γίνει κάτι σοβαρό.
Εγώ πήρα οδηγίες να παραμείνω στην περιπολία μου.
ΤΣΑΡΛΙ ΧΑΝΓΚΕΡ ΤΡΟΧΑΙΑ ΕΘΝΙΚΗΣ ΟΔΟΥ
ΟΚΛΑΧΟΜΑ ΣΙΤΙ
ΠΕΡΙ
Οδηγούσα στον διαπολιτειακό
πίσω από ένα παλιό Mercury.
Πρόσεξα ότι δεν είχε πινακίδες πίσω,
έτσι άναψα τη σειρήνα και τον σταμάτησα.
Άνοιξα την πόρτα μου και φώναξα
"Οδηγέ, βγες από το όχημα".
Δεν βγήκε αμέσως.
Φώναξα ξανά "Ο οδηγός να βγει από το όχημα".
Άνοιξε η πόρτα του οδηγού.
Ένας ψηλός και λεπτός άντρας
με στρατιωτικό κούρεμα.
Τον ρώτησα "Έχεις άδεια οδήγησης;"
Άπλωσε το χέρι του στην πίσω τσέπη
κι είδα κάτι να εξογκώνει που έμοιαζε με όπλο.
Έπιασα το σακάκι του σε εκείνο το σημείο,
έβγαλα το όπλο μου και τον σημάδεψα στο κεφάλι.
Και μου είπε "Το δικό μου όπλο είναι γεμάτο".
Τον έσπρωξα στο σβέρκο με το όπλο και του είπα
"Και το δικό μου".
Του πέρασα χειροπέδες,
του πήρα την άδεια και κάλεσα το κέντρο.
Ζήτησα να ελέγξουν αν ο Τιμ ΜακΒέι ήταν καταζητούμενος.
ΚΕΝΤΡΙΚΟ ΑΡΧΕΙΟ ΜΑΚΒΕΪ, ΤΙΜΟΘΙ ΤΖΕΪΜΣ
Το όχημα δεν είχε δηλωθεί κλεμμένο
ούτε ήταν καταζητούμενος.
Δεν βρήκα ποινικό μητρώο,
αλλά οπλοφορούσε με γεμάτο όπλο
και γι' αυτό τέθηκε υπό κράτηση.
ΦΥΛΑΚΕΣ ΤΗΣ ΚΟΜΗΤΕΙΑΣ ΝΟΜΠΛ ΠΕΡΙ, ΟΚΛΑΧΟΜΑ
Το θυμάμαι.
Ήμουν καρφωμένη στην τηλεόραση.
Και φέρνει ο Τσάρλι έναν τύπο
που φαινόταν συνηθισμένος,
με κατηγορία πλημμελήματος.
Η τυπική διαδικασία
είναι οι συλληφθέντες για πλημμέλημα
να αφήνονται ελεύθεροι το επόμενο πρωί.
Του πήρα αποτυπώματα.
Δεν ήταν ιδρωμένος.
Δεν είχε ιδρωμένες παλάμες.
Ήταν ψύχραιμος κι έβλεπε τηλεόραση μαζί μας.
Συζητούσαμε με τη Μάρσα Μορίτζ
όσα βλέπαμε στην τηλεόραση.
Ο ΜακΒέι γύρισε στην τηλεόραση μια δυο φορές,
αλλά δεν σχολίασε καθόλου αυτά που έβλεπε.
Μετά τον έβγαλα φωτογραφία.
Οι διασώστες σέρνονται στα ερείπια...
Έβλεπα στη φωτογραφία, αλλά προσπαθούσα να ακούσω.
...μιλούν στα θύματα...
Ήταν η πρώτη φορά που έβλεπα το αποτέλεσμα.
Το σώμα μου είχε μουδιάσει.
Δεν μπορούσα να κουνηθώ.
Δεν ένιωθα τίποτα.
Έκανε ζέστη κι ήταν σκοτάδι.
Δεν έβλεπα τίποτα.
Ένιωθα κάψιμο σε κάθε εισπνοή.
Νόμιζα ότι είχα πεθάνει.
Μετά άκουσα μια σειρήνα από μακριά.
Και κατάλαβα ότι είχα θαφτεί ζωντανή.
Φώναζα βοήθεια, αλλά δεν άκουγα τίποτα.
Ήταν το πιο εφιαλτικό...
το πιο φρικτό συναίσθημα.
Ήταν...
Ήμουν μόνη μου.
Η επικοινωνία ήταν κομμένη.
Τα τηλέφωνα δεν δούλευαν.
Στήσαμε κέντρο επιχειρήσεων
κι έστελνα κόσμο με τα πόδια για να πάνε μηνύματα
στα τμήματα των αρχών που ήταν εκεί.
Έπρεπε να εξακριβώσουμε γρήγορα την πηγή της έκρηξης.
Ακούσαμε διάφορα για τα αίτια της έκρηξης.
Είπαν ότι ήταν σε αγωγό υγραερίου.
Δεν είμαστε βέβαιοι.
Η πυροσβεστική διερευνά έκρηξη σε αγωγό υγραερίου.
Αν δεν ήταν διαρροή υγραερίου
κι ήταν βομβιστική επίθεση, τότε αλλάζει όλο το σκηνικό.
Ενημερώθηκα από τους πυροτεχνουργούς
ότι υπήρχε μεγάλος κρατήρας μπροστά στο κτήριο.
Αυτό υποδείκνυε
ότι προκλήθηκε από εκρηκτικό μηχανισμό.
Η κατεύθυνση του ωστικού κύματος ήταν προς το κτήριο.
Όλες αυτές οι πληροφορίες μάς οδήγησαν στο συμπέρασμα
ότι επρόκειτο για βόμβα.
Δεν εξερράγη ποτέ τέτοια βόμβα στις ΗΠΑ.
Ήμουν αντιμέτωπος με μια κατάσταση,
η οποία έδειχνε να εξελισσόταν
στη μεγαλύτερη έρευνα στην ιστορία του FBI.
Άκρη!
Είναι πια ξεκάθαρο στους ερευνητές
ότι η τεράστια έκρηξη στο κυβερνητικό κτήριο...
Δεν έγινε γνωστός ο αριθμός των θυμάτων.
Δεν υπάρχουν ύποπτοι ούτε ανέλαβε κανείς ευθύνη.
...ευθύνη για τη βομβιστική επίθεση.
Ο Μπιλ Νίλι ανέφερε...
Δεν ανακοινώθηκε...
- ...στο Λος Άντζελες δεν... - ...μόνο το Ιράν υπέδειξε...
...το κτήριο του ποινικού δικαστηρίου...
Η βομβιστική επίθεση στην Οκλαχόμα ήταν η μεγαλύτερη είδηση διεθνώς
από την ώρα που συνέβη.
Μια είδηση που δεν έμοιαζε με καμία από όσες είχαμε καλύψει,
επειδή ήταν τόσο μεγάλη.
Προτού καν πει το FBI ότι ήταν τρομοκρατική επίθεση,
ο κόσμος προσπαθούσε να καταλάβει
ποιος θα μπορούσε να το είχε κάνει.
Από νωρίς άρχισαν να φτάνουν παράξενες πληροφορίες.
Είδα τρεις κυρίους.
Αγόρασαν ένα φορτηγό γεμάτο νιτρική αμμωνία.
Πήρε ταξί. Είτε πράσινο...
Έβαλε μαχαίρια στις μπότες.
Είχαν φτυάρια και τσάπες...
Μαύρα, σγουρά...
Έμοιαζε να είχε...
Άραβες με γένια...
Κάπου μεταξύ 1,70 και 1,75.
Ξέρω ότι αυτοί έβαλαν τη βόμβα.
Το FBI έβγαλε δελτίο τύπου
ότι έψαχνε ένα καφέ SUV με δύο Μεσανατολίτες.
Δύο ύποπτοι περιγράφονται ως Μεσανατολίτες
20 με 25 ετών και 35 με 38 ετών, κι οι δύο με γένια.
Ψάχναμε αν υπήρχε σύνδεση με τη Μέση Ανατολή.
Κυβερνητική πηγή μάς ανέφερε
ότι συνδέεται ξεκάθαρα με τρομοκρατία Μέσης Ανατολής.
Ανεπίσημα το FBI συνδέει το συμβάν με τη Μέση Ανατολή.
Μια μουσουλμάνα κι ένα παιδί.
Έτρεχε πολύ γρήγορα με την κόρη της.
Φορούσαν τα καλά τους, ήταν περίεργο.
Μπαινόβγαιναν πολλοί Μεσανατολίτες.
Πώς έμοιαζαν;
Συγγνώμη, αλλά τους βλέπω όλους ίδιους.
Κάποιος να ελέγξει
αν είναι η δεύτερη επέτειος του Γουέικο.
- Ίδια μέρα. - Η μέρα που πήρε φωτιά;
- Γι' αυτό... - Η ίδια μέρα με το Γουέικο.
- Θεέ μου. - Το '93.
Ένας ρεπόρτερ μας παρατήρησε ότι ήταν 19 Απριλίου.
Έθιξε την πιθανότητα εγχώριας τρομοκρατίας.
Δεν ξέρω αν είναι νωρίς ακόμα να αποκλείσουμε
ότι πρόκειται για εκδίκηση
για όσα έγιναν στο Γουέικο σαν σήμερα.
ΣΥΓΚΡΟΤΗΜΑ ΚΛΑΔΟΥ ΔΑΒΙΔΙΑΝΩΝ ΓΟΥΕΪΚΟ, ΤΕΞΑΣ
Το 1993 έγινε έφοδος στον Κλάδο Δαβιδιανών,
με ηγέτη τους τον Ντέιβιντ Κορές,
οι οποίοι αποθήκευαν
τεράστια ποσότητα παράνομων όπλων στο Γουέικο.
Άμεση δράση, παρακαλώ;
Μας περικύκλωσαν 75 άντρες και μας πυροβολούν.
Έχουμε γυναικόπαιδα εδώ μέσα. Σταματήστε!
Κατέληξε σε ανταλλαγή πυροβολισμών
και σε μια πολιορκία 51 ημερών, που έληξε με έφοδο του FBI.
Ο Μπομπ Ρικς ήταν από τους βασικούς συντονιστές
της επιχείρησης πολιορκίας στο Γουέικο.
Τον ρωτάμε συνεχώς αν θα βγει.
Η απάντηση παραμένει "Περιμένω το μήνυμα του Θεού".
Ξέραμε απ' την αρχή ότι το Γουέικο
θα ήταν μια εξαιρετικά δύσκολη επιχείρηση.
19 ΑΠΡΙΛΙΟΥ 1993
Στις 19 Απριλίου
επιχείρησαν να βγάλουν έξω τους Δαβιδιανούς με δακρυγόνα.
Ξέσπασε φωτιά, προκαλώντας τον θάνατο 76 ανθρώπων,
εκ των οποίων τα 22 ήταν παιδιά.
Το Γουέικο ήταν το μελανότερο σημείο του FBI στη σύγχρονη ιστορία
κι έγινε καραμέλα για όσους ανησυχούσαν
για τους χειρισμούς της κυβέρνησης στο θέμα των όπλων.
Αν υπήρχε ανησυχία για τα γυναικόπαιδα,
γιατί μπήκαν εξαρχής;
Για ένα όπλο,
για το οποίο είχε κάθε δικαίωμα.
Γίνονταν εκδηλώσεις διαμαρτυρίας σε όλη τη χώρα.
Όπως αυτήν στο μνημείο του Λίνκολν στην Ουάσινγκτον.
Αν ψηφίσετε παράνομους κι άδικους νόμους
που στερούν το δικαίωμα οπλοκατοχής,
ο Θεός να σας φυλάει.
Έγιναν παραστρατιωτικές οργανώσεις.
Το ATF είναι οι εγκληματίες, όχι εγώ. Εγώ είμαι νομοταγής.
Εγώ δεν σκότωσα 80 ανθρώπους στο Γουέικο.
Ακροδεξιές ομάδες που μιλούσαν για αντίποινα,
για το ότι ο κόσμος έπρεπε να αντισταθεί
σ' αυτό που έκανε η κυβέρνηση.
Πριν από τη βομβιστική επίθεση στην Οκλαχόμα,
μίλησα με τη γενική εισαγγελέα
όταν μας επισκέφθηκε.
Της είπα ότι το Γουέικο είναι ακόμα μεγάλο θέμα.
Είπε "Δεν νομίζω ο κόσμος να νοιάζεται πια για το Γουέικο".
Μάλιστα είχαμε οδηγίες
να μη μιλάμε πλέον για το Γουέικο.
Όταν είδα τα πλάνα τη μέρα της επίθεσης
αμέσως είπα ότι σίγουρα συνδεόταν με το Γουέικο.
Ταράχτηκα τόσο πολύ
που σταμάτησα κι έκανα εμετό σε ένα χαντάκι.
Μου είπε η βοηθός μου "Μπομπ, σήμερα είναι 19 Απριλίου".
Ένιωσα μια αναστάτωση
κι από εκείνη τη στιγμή
το θεωρούσα σχεδόν βέβαιο ότι συνδεόταν με το Γουέικο.
Χιλιάδες άνθρωποι στη χώρα
θεωρούν ότι αποτέλεσε τρομοκρατική επίθεση
η πολιορκία κι η φωτιά στο Γουέικο
κι ότι ήταν αιτία πολέμου.
Θεωρούν ότι βρίσκονται σε πόλεμο με την κυβέρνηση
κι ότι εκείνο ήταν η πρώτη βολή.
Επικρατούσε σοβαρός φόβος
ότι ήταν η αρχή κι ότι ακολουθούσε κάτι πολύ μεγαλύτερο.
Εκείνο το πρωί άνοιξα την τηλεόραση
κι είδα τη στήλη καπνού.
Ήμουν πράκτορας του FBI στην Οκλαχόμα Σίτι.
Στο κυβερνητικό κτήριο στεγάζονταν διάφορες υπηρεσίες.
Τους γνώριζα όλους εκεί.
Όταν είδα τι έγινε, έτρεξα στο αμάξι,
έβαλα τον φάρο, άναψα τη σειρήνα
κι έτρεξα αμέσως στο κέντρο.
Έφυγα πετώντας.
Έβλεπα κόκκινους φάρους παντού,
μαύρο καπνό από αυτοκίνητα.
Μόλις έστριψα, είδα το κτήριο.
Το έβλεπα,
αλλά το μυαλό μου δεν αποδεχόταν αυτό που έβλεπα.
Μπήκα να ψάξω για επιζώντες
που ήταν ακόμα στο κτήριο.
Δεν θα ήταν απίθανο
αυτός που έβαλε τον εκρηκτικό μηχανισμό
να είχε τοποθετήσει κι έναν δεύτερο
για να επιτεθεί στους διασώστες.
Υπήρχαν άτομα που έψαχναν ήδη
για δεύτερο εκρηκτικό μηχανισμό.
Ψάχναμε για στοιχεία ή εκρηκτικά.
ΜΑΪΚ ΜΑΚΦΕΡΣΟΝ ΠΥΡΟΤΕΧΝΟΥΡΓΟΣ
Οτιδήποτε που θα μπορούσε να βλάψει.
Το κτήριο είχε εννιά ορόφους
κι ο κάθε όροφος ήταν από μπετόν με τόσο πάχος περίπου,
με ράβδους στη μέση.
Οι όροφοι στοιβάχτηκαν όταν κατέρρευσαν.
Ο κάθε όροφος έπεσε στον πιο κάτω
μέχρι που έπεσαν όλοι στο έδαφος.
Αυτό είχες να αντιμετωπίσεις.
Πρώτα ψάξαμε για τραυματίες.
Ήρθαν γιατροί
κι έκαναν ακρωτηριασμούς επιτόπου.
Ένας χειρουργός σύρθηκε σε τρύπα να κάνει ακρωτηριασμό.
Έδωσε το πορτοφόλι του κι είπε "Αν πέσει, δώσ' το στη σύζυγό μου".
Ήταν πολύ δύσκολη η μετακίνηση μέσα στο κτήριο.
Κανείς δεν ήξερε αν το κτήριο θα έμενε όρθιο.
Μια νοσοκόμα μπήκε στο κτήριο για να βοηθήσει
κι έπεσε στο κεφάλι της ένα κομμάτι μπετόν
και τη σκότωσε.
Υπάρχουν πτώματα. Ένας άντρας εδώ...
Άκουγα αντρικές φωνές.
Άρχισα να ουρλιάζω κι ένας φώναξε
"Έχουμε μια ζωντανή, φέρτε βοήθεια".
Μου είπε "Δεν σε βλέπουμε.
Θα ακολουθήσουμε τη φωνή σου. Συνέχισε να μιλάς".
Έχουμε κι άλλον!
Καλό.
Δες τη γραμμή.
Τους άκουγα που πλησίαζαν.
Το χέρι μου ξεπρόβαλλε από τα ερείπια.
Ένιωσα ότι κάποιος μού ακούμπησε το χέρι.
Και τους λέω "Νομίζω αγγίξατε το χέρι μου".
Λέει "Τι χρώμα πουκάμισο φοράς;"
Του λέω "Δεν ξέρω". Μου λέει "Σκέψου".
Και λέω "Πράσινο".
Μόλις το είπα, ένιωσα ένα χέρι να πιάνει το δικό μου.
Κι είπα "Αυτό είναι".
Ετοιμάζονταν να με βγάλουν.
10:28 Π.Μ. 1 ΩΡΑ ΚΑΙ 26 ΛΕΠΤΑ ΜΕΤΑ ΤΗΝ ΕΚΡΗΞΗ
Περπατούσα γύρω από το κτήριο
και κοίταξα στην κορυφή από τα συντρίμμια
κι είδα ένα κιβώτιο αντιαρματικών συστημάτων.
Πρόκειται για επωμιζόμενους εκτοξευτές πυραύλων.
Εκτοξεύει μεγάλα βλήματα που χτυπούν κι ανατινάσσονται.
Αυτά καταστρέφουν τανκς.
Και ξαφνικά μαθαίνω
ότι βρέθηκε κι άλλη βόμβα στο κτήριο Μάρα.
Η μητέρα μου είναι μέσα στο κτήριο.
Βόμβα! Φύγαμε!
Απομακρυνθείτε, υπάρχει βόμβα!
Κι άλλη βόμβα! Θεέ μου!
Σταμάτα.
Εκκενώστε όλοι.
Εκκενώστε την ανατολική πλευρά.
Υπάρχει έκτακτη ανάγκη.
Άκουγα πολλή αναστάτωση.
Τα μπάζα άρχισαν να τρέμουν
κι άκουγα κόσμο να τρέχει από πάνω μου.
- Τι έγινε; - Βρήκαν κι άλλη βόμβα.
Δόθηκε οδηγία εκκένωσης.
Όλοι ξεχύθηκαν έξω ορμητικά.
Αρνήθηκα να φύγω.
Ένας αστυνομικός μού είπε "Φύγε, αλλιώς θα σου ρίξω στο πόδι".
"Μα έχω ασθενείς".
"Θα σου ρίξω στο πόδι αν δεν φύγεις".
Κι έφυγα.
Υπάρχει ανησυχία για δεύτερη έκρηξη.
Εκκενώνεται το κέντρο.
Τη σκηνή εγκαταλείπουν και οι γιατροί.
Άρχισαν να λένε "Υπάρχει κι άλλη βόμβα".
Κατάλαβα τι γινόταν.
Τους είπα το όνομά μου. "Πείτε στους δικούς μου ότι τους αγαπώ".
Με άφησαν εκεί θαμμένη.
Άρχισα να σκέφτομαι τη ζωή μου.
Τις σχέσεις μου.
Τη βοήθεια στον συνάνθρωπο.
Δεν είχα γίνει μητέρα.
Και ξαφνικά
ήταν ξεκάθαρο.
Δεν είχα ζήσει όπως ήθελα.
Ήμουν έτοιμη να πεθάνω και συνειδητοποίησα
ότι δεν ήθελα να ζω έτσι.
Ήθελα να είχα ζήσει αλλιώς. Ήταν αργά όμως.
Πηγαίνετε όλοι πιο πίσω. Πιο πίσω.
- Κουνήσου, βλάκα! - Πιο πίσω.
Ανεβήκαμε μια σκάλα εγώ κι ένας αστυνομικός.
Έπρεπε να το κατεβάσω οχτώ ορόφους από ερείπια,
από μια σκάλα, και γρήγορα προτού ανατιναχτεί.
Πλησίασα την άκρη του πυραύλου
κι έδειχνε ότι ήταν ενεργός.
Δέσαμε ένα σχοινί γύρω του
και κουβαλήσαμε το κιβώτιο κάτω.
Το κάναμε.
Το βάλαμε σε φορτηγό.
Το πήγαν στο πεδίο εκρήξεων και το έκαψαν.
Δεν ήταν αληθινό.
Θα το χρησιμοποιούσαν σε επιχείρηση-κεντρί στο τελωνείο.
Ήταν εξαιρετικά εκνευριστικό,
επειδή παρεμπόδισε τις προσπάθειες διάσωσης.
Τότε άφησα τον κόσμο να ξαναμπεί στο κτήριο.
Το μεταδίδουμε κι αυτό.
Το ATF επιβεβαιώνει ότι τα εκρηκτικά που βρέθηκαν,
προκαλώντας τον πανικό του κόσμου,
ήταν συσκευή εκπαίδευσης που βρέθηκε στο γραφείο του ATF,
το οποίο βρίσκεται στο εν λόγω κτήριο.
Υπάρχει ακόμα κόσμος μέσα.
Δεν γνωρίζουν κατά πόσο υπάρχουν επιζώντες.
Την ώρα που έτρεχα πέρασα από ένα πυροσβεστικό.
Είδα τον πράκτορα Ματ Λότσπιτς φανερά αναστατωμένο.
Τον ρώτησα τι έγινε.
Είπε "Άφησα κάποιον ζωντανό μέσα".
Γυρίσαμε και κοιτάξαμε το κτήριο
και ξεκινήσαμε.
Πού είναι;
Είχε πυκνή σκόνη.
Ένιωθες το κτήριο να κουνιέται.
Σκέφτηκα
"Ας μπορούσα να πω ένα 'σ' αγαπώ' στα παιδιά μου".
Επειδή εκείνη τη στιγμή...
δεν ήξερα αν θα βγαίναμε ζωντανοί.
Και φτάσαμε στο σημείο
όπου ήταν θαμμένη η Έιμι στα συντρίμμια.
Υπήρχε μια πλάκα από μπετόν που ήταν έτσι
κι η Έιμι ήταν εδώ...
θαμμένη στα ερείπια.
Άκουσα αντρικές φωνές
κι ένας μού έπιασε το χέρι.
Την έπιασα.
Κατάφερε να πιάσει το χέρι κάποιου,
και μετά πιάστηκε από την μπότα του Ματ
και κρατιόταν από κει.
Αυτήν τη φορά δεν θα τον άφηνα.
Ο Ματ κι οι πυροσβέστες μού έδιναν τα μπάζα
και τα έδινα στους αστυνομικούς.
Και τότε την είδαμε.
Αναρωτήθηκα "Πώς γίνεται να ζει ακόμα;"
Είχα σφηνώσει.
Την ώρα που προσπαθούσαν να με βγάλουν
είπαν ότι καθόμουν ακόμα στην καρέκλα μου,
θαμμένη ανάποδα κάτω από τρία μέτρα συντρίμμια.
Και ξαφνικά μού λένε
"Θα μετρήσουμε ως το τρία. Θα πονέσει".
Μέτρησαν ως το τρία, με τράβηξαν
και βγήκα από τα ερείπια.
Πονούσαν τα πάντα.
Ό,τι νεύρο είχα πονούσε,
αλλά δεν με πείραζε.
Με πήγαν στο πίσω μέρος.
Δεν πίστευα αυτό που έβλεπα.
Δεν ήξερα τι τραύματα είχα ούτε τι απέγιναν οι φίλοι μου,
αλλά δεν θα ξεχάσω ποτέ...
ότι κοίταξα τον ουρανό, ανάπνευσα καθαρό αέρα
κι ορκίστηκα στον Θεό ότι θα άλλαζα τη ζωή μου.
11:30 Π.Μ. 2 ΩΡΕΣ ΚΑΙ 28 ΛΕΠΤΑ ΜΕΤΑ
Φόβος επικρατεί στο κέντρο της Οκλαχόμα Σίτι,
όσο οι αρχές εξακριβώνουν ποιος το έκανε
και τι έχει απομείνει.
Οι υποθέσεις βομβαρδισμών κάποτε είναι δύσκολες,
επειδή τα στοιχεία έχουν διαλυθεί.
Κάναμε έρευνα σε μια απόσταση δέκα τετραγώνων
και συλλέξαμε κάθε στοιχείο που μπορούσαμε.
Με ρώτησαν ποιος ήθελα να με βοηθήσει
και σκέφτηκα ότι ο Ντάνι Κόλσον θα ήταν εξαιρετικά χρήσιμος.
Ήταν επικεφαλής της ομάδας διάσωσης ομήρων.
Έφτασα και πήγα κατευθείαν να βρω τον Ρικς.
Μου ανέθεσε τη συλλογή στοιχείων
κι αυτός θα αναλάμβανε την έρευνα.
Στείλαμε την ομάδα και ξεκινήσαμε να ψάχνουμε.
Εκατοντάδες άτομα δούλευαν στη σκηνή,
ώστε να διεξαχθεί συστηματικά η έρευνα.
Οι αρχές θεωρούν ότι επρόκειτο για αυτοκίνητο-βόμβα.
Δεν έχει αποδειχθεί.
Οι εγκληματολόγοι δεν έχουν καταλήξει.
Κοσκινίσαμε πολλά πράγματα.
Το κλειδί όμως ήταν το διαφορικό στο φορτηγό.
Το πρώτο στοιχείο
βρέθηκε ένα τετράγωνο μακριά από το κτήριο,
μπροστά στην πολυκατοικία Ρίτζενσι Τάουερς.
Ήταν ένας κύριος έξω.
Άκουσε έναν θόρυβο σαν περιστροφή έλικα
και ξαφνικά έπεσε ένας άξονας πάνω σε ένα αυτοκίνητο.
Το FBI αποτάθηκε σε μένα
επειδή ήμουν στις κλοπές οχημάτων 16 χρόνια.
Όταν είδα τον άξονα τόσο μακριά από το κτήριο Μάρα,
αντιλήφθηκα ότι ήταν από το φορτηγό που ανατίναξε το κτήριο.
Η έκρηξη ήταν τόσο ισχυρή,
που εκτόξευσε τον άξονα από το όχημα
που χρησιμοποιήθηκε για την έκρηξη της βόμβας.
Φαινόταν μόνο το τελευταίο ψηφίο.
Πήρα χημικό υγρό και μια βούρτσα και το καθάρισα.
Και φάνηκε ολόκληρος ο αριθμός.
Ήταν τεράστια αποκάλυψη.
Πήρα το Γραφείο Κλοπής Οχημάτων
και τους είπα να βρουν τον κωδικό αναγνώρισης VIN.
Μου είπαν "Είναι φορτηγό ενοικιάσεως".
Το φορτηγό είχε ενοικιαστεί δύο μέρες πριν
από το συνεργείο Έλιοτ στο Τζάνκσον Σίτι του Κάνσας.
ΟΚΛΑΧΟΜΑ ΣΙΤΙ ΟΚΛΑΧΟΜΑ
ΤΖΑΝΚΣΟΝ ΣΙΤΙ ΚΑΝΣΑΣ
Τη μέρα της έκρηξης
δούλευα στη Σαλίνα του Κάνσας.
Νόμιζα ότι θα έμενα απλός τηλεθεατής,
εκνευρισμένος που θα έμενα αμέτοχος.
Στις τρεις το απόγευμα όμως, με πήραν τηλέφωνο.
Είπαν ότι το φορτηγό είχε ενοικιαστεί στο Κάνσας.
Να πάω το συντομότερο, να πάρω τα χαρτιά
και να τα πάω στο εργαστήριο.
Όταν εξέταζα τα χαρτιά ενοικιάσεως
στο συνεργείο Έλιοτ,
είδα ότι το όνομα του ενοικιαστή
ήταν Ρόμπερτ Κλινγκ.
Αρχίσαμε τις ανακρίσεις
στο συνεργείο Έλιοτ.
Ήμασταν σε θέση να φτιάξουμε σκίτσα.
Με πήραν από τα κεντρικά κι είπαν
ότι έστειλαν σκιτσογράφο
κι ότι θα έφτανε το πρωί.
4:30 Μ.Μ. 7 ΩΡΕΣ ΚΑΙ 28 ΛΕΠΤΑ ΜΕΤΑ ΤΗΝ ΕΚΡΗΞΗ
Ο πρόεδρος Κλίντον κήρυξε κατάσταση έκτακτης ανάγκης.
Έγινε τεράστια συζήτηση
για το αν θα ανακοινωνόταν το στοιχείο του φορτηγού.
Καταλήξαμε στο ότι αυτό θα έφερνε χιλιάδες πληροφορίες,
έτσι το κρατήσαμε μυστικό.
Δεν μπορούμε να υποθέσουμε ακόμα
ποιος έκανε τη βομβιστική επίθεση.
Λάβαμε εκατοντάδες, αν όχι χιλιάδες πληροφορίες,
από αξιόπιστους αυτόπτες μάρτυρες.
Η κάθε μία εξετάζεται με σοβαρότητα.
Ακόμα δεν μπορούμε να κάνουμε υποθέσεις για τον υπεύθυνο.
Αυτό που ήθελα
ήταν να διαβεβαιώσω το κοινό ότι θα υπήρχε διαλεύκανση.
ΧΡΙΣΤΙΑΝΙΚΗ ΕΚΚΛΗΣΙΑ ΟΚΛΑΧΟΜΑ ΣΙΤΙ
ΣΗΜΕΙΟ ΣΥΝΑΝΤΗΣΗΣ ΣΥΓΓΕΝΩΝ ΘΥΜΑΤΩΝ
Πήγα στην εκκλησία.
Είχε στηθεί έκτακτο σημείο αναμονής για τον κόσμο.
Πήγαν όλες οι οικογένειες.
Όλοι όσοι είχαν κάποιον στο κτήριο.
Θυμάμαι τον Τόνι να μπαίνει.
Και
θυμάμαι μόνο το πρόσωπό του.
Δεν βγάλαμε μιλιά.
Αγκαλιαστήκαμε μόνο.
Μέχρι να βραδιάσει μιλούσα με γονείς
που δεν ήξεραν τι απέγινε το παιδί τους.
Να πάμε στη Ρόμπιν Μαρς.
Βρίσκεται με συγγενείς,
εκ των οποίων κάποιοι ακόμα αναμένουν νέα. Ρόμπιν;
Είμαστε με την οικογένεια Κούπερ.
Έχουμε φωτογραφία του μικρού Αντόνιο.
Είναι έξι μηνών.
Προσευχόμαστε όλοι γι' αυτό το μωρό.
Ακούσαμε ότι ένα παιδί αγνώστων στοιχείων
ίσως είναι το μωρό των Κούπερ.
Κα Κούπερ, εργάζεστε στο κέντρο. Πείτε μου τι έγινε.
Συνηθίζετε να πηγαίνετε τον Αντόνιο
στον παιδικό σταθμό;
Ναι, τον αφήνω εκεί κάθε μέρα.
Πάω και τον βλέπω το μεσημέρι,
αλλά σήμερα δεν πήγα.
Θυμάμαι την πρώτη νύχτα. Έκανε πολύ κρύο.
Είχε πέσει η θερμοκρασία.
Άρχισε να βρέχει και προσευχόμουν
να μην είναι το μωρό μου εκεί μέσα,
να κρυώνει, να πεινάει
και να πονάει.
Η χειρότερη νύχτα της ζωής μου.
Το τελευταίο πράγμα που θέλαμε όλοι
ήταν αυτή η βροχή.
Πίσω μου βλέπετε ένα απόκοσμο πλάνο.
Η επιχείρηση διάσωσης συνεχίζεται
κι ενώ υπάρχει ελπίδα ανεύρεσης επιζώντων,
μια κυρία που βοηθούσε στην ανάσυρση θυμάτων από τα συντρίμμια
ανέφερε ότι οι νεκροί θα ανέλθουν σε εκατοντάδες.
20 ΑΠΡΙΛΙΟΥ 1995 ΜΙΑ ΜΕΡΑ ΜΕΤΑ ΤΗΝ ΕΚΡΗΞΗ
Μια ευχάριστη είδηση ήρθε από την Οκλαχόμα Σίτι.
Η Έιμι Πέτι,
εγκλωβισμένη για πέντε ώρες στα ερείπια του κτηρίου Μάρα,
έχει αισίως διασωθεί.
Νοσηλεύεται στο Πρεσμπιτέριαν στην Οκλαχόμα Σίτι.
Πώς νιώθεις;
Πονάω, αλλά είμαι τυχερή που ζω.
Τι λένε οι γιατροί για την κατάστασή σου;
Ότι θα πονάω κι ότι έχω ένα τραύμα στο πόδι.
Αλλά θα γίνω καλά.
Το τηλέφωνο δεν σταματούσε να χτυπά.
Οι συγγενείς των συναδέλφων μου
ρωτούσαν αν τους είχα δει
στη δουλειά το πρωί.
Αν είδα τι φορούσαν.
Και δεν θυμόμουν.
Ελπίζω να τους βρουν.
Ελπίζω να τους βρουν ζωντανούς.
Η 19η Απριλίου ήταν μια φρικτή μέρα.
Η 20ή Απριλίου ήταν η μέρα που ο κόσμος
έγινε μια αγκαλιά.
Έφερναν φαγητό κι ό,τι άλλο φαντάζεστε.
Ο κόσμος κάνει ουρές να βοηθήσει στο Κέντρο Αιμοδοσίας.
Αν κι έχουμε τις διαφορές μας,
μπορούμε να ενωθούμε για να βοηθήσουμε.
Έβλεπες ότι από μια πράξη παράνοιας και τρόμου,
προέκυψαν εκατοντάδες και μετά χιλιάδες πράξεις καλοσύνης.
Ο κόσμος άπλωσε το χέρι του κι ήθελε να βοηθήσει.
Έστησαν κανονικό εμπορικό κέντρο.
Αν δεν είχες μπότες, σου έδιναν.
Αν ήθελες φαγητό, είχε φαγητό. Δεν έπαιρναν δεκάρα.
Ο κόσμος της Οκλαχόμα ήταν απίστευτος.
Αυτό μάς κράτησε όλους.
ΕΥΧΑΡΙΣΤΟΥΜΕ ΓΙΑ ΤΗ ΒΟΗΘΕΙΑ!
ΟΚΛΑΧΟΜΑ ΣΙΤΙ ΤΖΑΝΚΣΟΝ ΣΙΤΙ, ΚΑΝΣΑΣ
Έφτασε ο σκιτσογράφος
κι άρχισε να μιλάει με τους μάρτυρες
του συνεργείου Έλιοτ.
Ο πρώτος μάρτυρας περιέγραψε
έναν λευκό άντρα που φαινόταν στρατιωτικός.
Και όχι Μεσανατολίτη.
Η ώρα πήγε εφτά.
Είχαμε δύο σκίτσα.
Τον Άγνωστο ένα και τον Άγνωστο δύο.
Έβαλα πράκτορες να ερευνήσουν το Τζάνκσον Σίτι,
να μάθουν αν τους είχε δει κάποιος.
Προσέξατε κάποιο φορτηγό Ράιντερ...
Στήσαμε μπλόκα.
Ανακρίναμε όσους μπορεί να είχαν δει το φορτηγό Ράιντερ
ή κάποιον ύποπτο που κινούνταν στην περιοχή.
ΠΕΡΙ
Πήρα τηλέφωνο τον δικαστικό γραμματέα.
Ήθελα να πάω τον Τίμοθι ΜακΒέι στο δικαστήριο.
Είπαν "Δεν μπορούμε σήμερα, είμαστε πιεσμένοι".
Κι είπα "Καλά".
Τον κρατήσαμε άλλη μια μέρα.
Τι κάνετε;
Κάνουμε έρευνα για την έκρηξη στην Οκλαχόμα.
Οι πράκτορες πήραν τα σκίτσα και τα πήγαν σε εστιατόρια,
σε καταστήματα ανταλλακτικών, σε ξενοδοχεία.
Οι πράκτορες του FBI πήγαν από πόρτα σε πόρτα
και ρωτούσαν "Τους είδατε; Τους γνωρίζετε;"
Κάλυψαν πολλά υποστατικά μέσα σε τέσσερις ώρες.
Και φανήκαμε τυχεροί
όταν μια ομάδα πήγε στο μοτέλ Ντρίμλαντ
και μίλησε με την ιδιοκτήτρια.
Όταν τη ρώτησαν αν είχε πελάτη με φορτηγό Ράιντερ
απάντησε θετικά.
Της δείξαμε το σκίτσο
από το συνεργείο Έλιοτ
κι είπε "Ναι, μοιάζει μ' αυτόν
που οδηγούσε το φορτηγό Ράιντερ".
Ήταν η εικόνα του κύριου ΜακΒέι.
Με κοίταξαν κι είπαν "ΜακΒέι;" λες κι έλεγα ψέματα.
Δεν έλεγα ψέματα. Ο ίδιος το έγραψε.
Πρώτη φορά ακούγαμε το όνομα Τιμ Μακβέι.
Ρώτησα αν είχε κάνει κανείς έρευνα στο NCIC.
Το NCIC είναι η βάση δεδομένων για κάθε σύλληψη στη χώρα.
Το 1995 υπήρχαν κασέτες που σου έλεγαν
αν κάποιον τον είχε σταματήσει η αστυνομία.
Σου έλεγε πού και πότε τον σταμάτησαν.
Αν ήθελες κάποια πληροφορία όμως,
έπρεπε να ζητήσεις από τον υπολογιστή να σου βρει το όνομα.
ΔΙΚΤΥΟ FBI ΜΑΚΒΕΪ, ΤΙΜΟΘΙ ΤΖΕΪΜΣ
Έβαζες την κασέτα κι αναζητούσε.
Την έβγαζες, έβαζες άλλην κι αναζητούσε.
Σαν σε αργή κίνηση.
Ταυτόχρονα εξετάζαμε τηλεφωνικά δεδομένα.
Όλες τις κλήσεις που έγιναν από το δωμάτιο 25
του μοτέλ Ντρίμλαντ που ενοικίασε ο ΜακΒέι.
Το Σάββατο το βράδυ τηλεφώνησε σε ένα εστιατόριο,
όπου είχε γίνει παραγγελία από κάποιον Ρόμπερτ Κλινγκ.
Ξέραμε ότι αυτό ήταν το όνομα
του ατόμου που ενοικίασε το φορτηγό.
Άρα ξέρουμε ότι είτε ο Τίμοθι ΜακΒέι είναι ο Ρόμπερτ Κλινγκ
ή συνδέεται με τον Ρόμπερτ Κλινγκ.
Καταλήξαμε σε τουλάχιστον έναν δράστη της βομβιστικής επίθεσης.
4:08 Μ.Μ. 31 ΩΡΕΣ ΜΕΤΑ ΤΗΝ ΕΚΡΗΞΗ
Οι ερευνητές εντόπισαν όχημα
που χρησιμοποιήθηκε στη χτεσινή επίθεση
στο κυβερνητικό κτήριο της Οκλαχόμα Σίτι.
Περαιτέρω έρευνες κατέδειξαν
ότι δύο λευκοί άντρες συνδέονται με το όχημα.
Έχουν ετοιμαστεί σκίτσα των δύο αυτών αντρών.
Όποιος έχει πληροφορίες γι' αυτούς,
να τις δώσει αμέσως στο πλησιέστερο γραφείο του FBI.
Όταν είδαμε τα σκίτσα, έμεινα άφωνη.
ΓΡΑΜΜΗ ΠΑΡΕΜΒΑΣΗΣ
Μα τα επαρχιωτάκια;
Αυτοί άντε να λήστεψαν κάνα φορτηγό με μπίρες.
Δεν έμοιαζαν με εγκεφάλους που να σχεδίασαν
αυτήν την απίστευτη έκρηξη.
Θέλαμε να νομίζουμε ότι το έκανε κάποιος άλλος.
Μιτς και Τζένιφερ,
πρόκειται για μεγάλη αλλαγή και μετατόπιση.
Από τους ισλαμιστές φονταμενταλιστές,
ξαφνικά η προσοχή στρέφεται ξανά στο Γουέικο.
Ξανά στο προσκήνιο
η εγχώρια τρομοκρατία και όχι η διεθνής.
Και εκεί συνειδητοποιείς
ότι εμείς το κάναμε.
21 ΑΠΡΙΛΙΟΥ 1995 ΔΥΟ ΜΕΡΕΣ ΜΕΤΑ ΤΗΝ ΕΚΡΗΞΗ
Συνεχίζεται η οδύνη
και φουντώνει κάθε ώρα που περνά,
όπως και η οργή,
σύμφωνα με τηλεφωνήματα που δεχόμαστε.
Να δούμε τι έχουμε για τους υπόπτους,
βάσει χτεσινής ανακοίνωσης του FBI.
Καταζητείται λευκός άντρας γύρω στο 1,78.
Ενώ ήμουν στο κελί έδωσαν περιγραφή του σκίτσου.
Ύψος 1,75 με 1,85.
Ένας εκεί είπε για αστείο "Καινούριε, εσύ είσαι".
Του είπα "Άκου την περιγραφή.
Δεν είμαι εγώ. Εγώ έχω ύψος 1,88".
Και πείστηκαν πέρα για πέρα
ότι δεν ταίριαζα με την περιγραφή.
Και σταμάτησαν να με υποψιάζονται.
ΕΝΑ ΑΠΟΤΕΛΕΣΜΑ - ΤΙΜΟΘΙ ΤΖΕΪΜΣ ΜΑΚΒΕΪ ΛΕΠΤΟΜΕΡΕΙΕΣ
Την άλλη μέρα πήγα στο κέντρο επιχειρήσεων.
Ήταν όλοι ενθουσιασμένοι. Λέω "Τι έγινε;"
Μπήκε στο γραφείο μου ο Γουόλτ Λαμάρ και λέει
"Δεν θα το πιστέψεις.
Ο Τίμοθι ΜακΒέι συνελήφθη στο Πέρι της Οκλαχόμα
μία ώρα μετά την έκρηξη".
Με πήραν το πρωί από το FBI
κι ήθελαν να μάθουν αν κρατείται ακόμα ο ΜακΒέι.
Κι είπα
"Ο ΜακΒέι οδηγήθηκε στο δικαστήριο
και βρίσκεται ενώπιον δικαστού αυτήν τη στιγμή".
Σε 35 με 45 λεπτά θα τον άφηναν ελεύθερο.
Είναι ο συνδετικός κρίκος
που θα κρατήσει όρθια όλη την έρευνα.
Είπα στον Ντάνι να πάει στο Πέρι
και να ετοιμάσει τη μεταγωγή του ΜακΒέι στην Οκλαχόμα Σίτι.
Λέει "Πήγαινε φέρ' τον".
Αρχίσαμε να ακούμε για σύλληψη
κι ότι κάποιος είναι στο δικαστήριο του Πέρι της Οκλαχόμα.
Μπήκα στο αμάξι με τον φωτογράφο και πήγαμε στο Πέρι.
ΟΚΛΑΧΟΜΑ ΣΙΤΙ
ΠΕΡΙ
Αναφορές του CBS μιλάνε για πιθανή σύλληψη.
Να συνδεθούμε.
Πληροφορούμαστε ότι συνελήφθη ύποπτος
στο Πέρι της Οκλαχόμα
που ταιριάζει με την περιγραφή και το σκίτσο ενός υπόπτου
που δημοσιεύτηκε χτες.
Ταυτόχρονα μάθαμε για μια έφοδο στο Ντέκερ του Μίσιγκαν.
Στο έντυπο της φυλακής,
ο ΜακΒέι δήλωσε ότι διαμένει στο Ντέκερ.
Στο μοτέλ Ντρίμλαντ,
ο Τίμοθι ΜακΒέι δήλωσε την ίδια διεύθυνση του Μίσιγκαν.
Κάποιος σ' εκείνο το σπίτι συνδέεται άμεσα με τη βόμβα.
Αυτό μεταδόθηκε γρήγορα στα εγχώρια μέσα ενημέρωσης.
Οι αρχές εντόπισαν πιθανό ύποπτο
σε οικία σε αγροτική περιοχή,
η οποία έχει περικυκλωθεί
από εθνικές, τοπικές και πολιτειακές αρχές.
Στις τηλεοράσεις στην αίθουσα σύνταξης
έβλεπες ζωντανά πλάνα από ένα αγροτόσπιτο στο Μίσιγκαν
τη στιγμή της εφόδου.
Μάθαμε ότι το αγροτόσπιτο ανήκε στον Τζέιμς Νίκολς
κι ότι ζούσε εκεί και ο αδερφός του ο Τέρι.
Σ' αυτό το σπίτι
διαμένουν ο Τζέρι Νίκολς και ο αδερφός του, Τζέιμς Νίκολς,
είτε ο ένας ή και οι δύο με την οικογένειά τους.
Και οι δύο είναι πιθανοί ύποπτοι για την επίθεση στην Οκλαχόμα Σίτι.
Έτσι συνδέεται το Ντέκερ του Μίσιγκαν.
Μάθαμε ότι ο συλληφθείς στο Πέρι της Οκλαχόμα
είναι ο Τίμοθι ΜακΒέι.
Αυτός είναι ο άντρας που συνελήφθη σήμερα στο Πέρι.
Περικυκλώσαμε το σπίτι, μεταδόθηκε στην τηλεόραση.
Ήταν εξαιρετικά επικίνδυνο.
Μπαίνουν μέσα στο σπίτι.
Εσείς μάλλον βλέπετε καλύτερα από μένα.
Μπαίνουν στο σπίτι.
Το FBI πήγε στο σπίτι στο Ντέκερ,
αλλά δεν βρήκε κανέναν.
Συνδεόμαστε ζωντανά με το Πέρι και τη Ρόμπιν Μαρς.
Όσο μεταδίδαμε ζωντανά, μαζευόταν κόσμος.
Κοιτάω γύρω μου και βλέπω χιλιάδες ανθρώπους.
Μέσα ενημέρωσης από όλο τον κόσμο
σ' αυτήν την μικρή πόλη.
Βλέπουμε αξιωματικούς με πολιτικά να φτάνουν
στις φυλακές της Νομπλ.
Τους μετέφεραν περιπολικά της τροχαίας.
Παρά λίγο ο ΜακΒέι να αφεθεί ελεύθερος.
Θα έφευγε.
Φανήκαμε τυχεροί και τον προλάβαμε.
Αν δεν βρίσκαμε τον ΜακΒέι όταν τον βρήκαμε,
θα ήταν πολύ βασανιστικό για όσους εμπλέκονταν.
Θυμάμαι ότι ανέβαινα τις σκάλες
κι είδα κάποιον με καουμπόικο καπέλο.
Μας είπε "Είστε του FBI;"
Του είπα "Ναι".
Λέει "Αν δυσκολευτείτε με στοιχεία,
βγάλτε τον και τον κανονίζουμε".
Η ένταση χτύπησε κόκκινο.
Ήθελαν να τον δουν.
Ας τον αφήσουν έξω να του επιτεθούν όλοι.
Αν είναι ένοχος, να τον σκοτώσουν.
- Πες το. - Να τον σκοτώσουν.
Κι εγώ νομίζω να τον σκοτώσουν.
Είδα ομάδα των ειδικών δυνάμεων πάνω στο δικαστικό μέγαρο.
Κι είπα "Πρέπει να τον βγάλουν έξω".
Ανησυχούσα ότι θα τον σκότωναν.
Αν ήταν μέλος κάποιας οργάνωσης
κι ήμουν αρχηγός της οργάνωσης, θα τον σκότωνα.
Δεν θα ήθελα να τα ξεράσει όλα.
Περιμέναμε ώρα.
Η αγωνία έφτασε στο κατακόρυφο.
Όταν τον είδα, έμοιαζε με το σκίτσο.
Είπε "Ξέρεις γιατί είμαστε εδώ;"
Και του είπα "Μάλλον γι' αυτό στην Οκλαχόμα".
Και λέω "Θέλω δικηγόρο".
Καθήκον μου ήταν να τον προστατεύσω.
Δεν ήθελα, αλλά ήταν η δουλειά μου.
Του ζήτησα αλεξίσφαιρο γιλέκο.
"Αν θα φάω σφαίρα, ας τη φάω, αλλά ξαναρωτάω.
Θα μου δώσετε γιλέκο;" Και μου λέει "Όχι".
Του λέω "Τότε παπούτσια;"
Μου λέει "Δεν θα πάρεις παπούτσια".
Ευχαριστώ.
Ήταν δύσκολο να ξεχωρίσω τι έλεγαν.
Φώναζαν όλοι ταυτόχρονα.
Θυμάμαι ένα όμως.
Άκουσα "Κοίτα με στα μάτια, καριόλη, δολοφόνε".
Αμέσως σκέφτηκα "Δεν θα σου δώσω την ευχαρίστηση".
Ο κος Μακβέι μόλις έφυγε
από το δικαστήριο της κομητείας Νομπλ.
Τον είχαν συλλάβει για οπλοφορία και τροχαία παράβαση,
αλλά κανείς δεν ήξερε ποιος ήταν.
Λόγω άλλων θεμάτων,
περιμέναμε με τον δικαστή μέχρι σήμερα.
Το είπαμε και πριν,
κανονικά θα αφηνόταν ελεύθερος χτες.
Πώς νιώθετε γι' αυτό;
Μας έσωσε ο Θεός.
Ταυτόχρονα, το FBI άρχισε να συλλέγει στοιχεία
στο σπίτι του Τζέιμς Νίκολς και του αδερφού του, Τέρι.
Οι Νίκολς είναι αντικυβερνητικοί.
Δεν πιστεύουν στην κυβέρνηση ούτε στις τράπεζες.
Τρέφουν μίσος για την κυβέρνηση.
Μάθαμε πολλά για τον Τέρι Νίκολς,
εκ των στενότερων συνεργατών του Τίμοθι ΜακΒέι.
Το FBI ανακάλυψε πολύ γρήγορα
ότι ο Τιμ ΜακΒέι ζούσε εκεί κάποια εποχή
κι ότι ήταν με τον Τέρι Νίκολς στον στρατό.
Βρήκαμε μια φωτογραφία
στην οποία ήταν και ο Τέρι Νίκολς και ο Τιμ ΜακΒέι.
Εκείνη τη στιγμή έστρεψα όλη μου την προσοχή
στο να εντοπίσω τον Τέρι Νίκολς.
Μάθαμε για την πρώην σύζυγό του, τη Λάνα Παντίγια.
Η Παντίγια είπε ότι ο Τέρι ζούσε στο Χέρινγκτον του Κάνσας.
Το Χέρινγκτον είναι σε κοντινή απόσταση
από το σημείο ενοικίασης του φορτηγού στο Τζάνκσον Σίτι.
Θέλαμε πολύ να βρούμε τον Νίκολς.
Βάλαμε άτομα έξω από το σπίτι του
κι οι οδηγίες μας ήταν
"Μη σας δει, αλλά μην τον αφήσετε να ξεφύγει".
Οι πράκτορες έμειναν εκεί
μέχρι που τον είδαν να βγαίνει με την οικογένειά του,
να μπαίνει στο αμάξι του και να ξεκινά.
Τον ακολούθησαν,
ο Νίκολς πέρασε τον δρόμο του σπιτιού του
και πήγε στην Ασφάλεια του Χέρινγκτον.
Θα είχε δει ότι τον παρακολουθούσαν
και πήγε μόνος του στην αστυνομία
και παραδόθηκε.
Έχει ταυτοποιηθεί ως ο Τέρι Νίκολς από το Μίσιγκαν.
Παραδόθηκε στην αστυνομία στο Χέρινγκτον του Κάνσας.
Ο ΜακΒέι καθόταν πίσω μαζί μου.
Πήγε να σηκωθεί και τον έκατσα κάτω.
Του είπα "Θα συνεργαστείς, αλλιώς θα σε χτυπήσω.
Αν είσαι κύριος, θα είμαι κι εγώ". "Μάλιστα" είπε.
Τον έδεσα στο πάτωμα με χειροπέδες στο ελικόπτερο,
μην τυχόν κι αυτοκτονούσε.
Τον θέλαμε ζωντανό, δεν θέλαμε να πεθάνει.
Δεν ξέραμε ακριβώς τι είχαμε.
Είχαμε πιάσει ένα άτομο.
Άραγε είναι μέλος συνωμοσίας και θέλουν να τον σκοτώσουν;
Δεν ξέραμε. Κι έτσι μίλησα στον πιλότο.
Του λέω "Πέτα το χαμηλά. Μη μας πετύχει κάνα αντιαρματικό".
Κι έκανε...
Πηδούσαμε φράχτες στην κυριολεξία. Τόσο χαμηλά πήγαινε.
Ο ΜακΒέι δεν κουνήθηκε.
Κάθισε έτσι.
Δεν γύρισε το κεφάλι του.
Λες κι είχε παγώσει.
ΑΕΡΟΠΟΡΙΚΗ ΒΑΣΗ ΤΙΝΚΕΡ ΟΚΛΑΧΟΜΑ ΣΙΤΙ
Ο Μπομπ Ρικς κανόνισε να τον πάμε στη βάση Τίνκερ.
Έστειλε και ομάδα ειδικών δυνάμεων.
Συνελήφθη ένας Αμερικανός
κι ανακρίνεται άλλος ένας.
Στο αστυνομικό τμήμα του Χέρινγκτον,
ο Τέρι Νίκολς ανακρινόταν για δέκα ώρες.
Καθίσαμε να του μιλήσουμε.
Δεν φαινόταν ούτε ταραγμένος ούτε αγχωμένος.
Ήταν ψυχρός και ήρεμος.
Μου έλεγε ότι πήγαιναν σε εκθέσεις όπλων,
ότι έλεγαν πως θα έφτιαχναν βόμβες.
Η πιο μεγάλη ανάκριση που έκανα.
Τον στήσαμε στον τοίχο.
Τον ρώτησα "Πιστεύεις ότι μπορεί να το έχει κάνει ο ΜακΒέι;"
Η απάντησή του ήταν "Θα το έκανε και χωρίς να το ξέρω".
Και μετά ο Τέρι δήλωσε
"Ξέρω όσα ξέρει κι ο ΜακΒέι για το πώς φτιάχνεις βόμβες".
Δεν τον καταφέραμε να πει "Το έκανα" ή "Το κάναμε",
αλλά όταν άκουσα αυτές τις δύο δηλώσεις,
δεν ήθελα κάτι άλλο.
Δεν υπάρχει αμφιβολία
ότι αν τον βάζαμε ενώπιον ενόρκων, θα κρινόταν ένοχος.
22 ΑΠΡΙΛΙΟΥ 1995 3 ΜΕΡΕΣ ΜΕΤΑ ΤΗΝ ΕΚΡΗΞΗ
Να δούμε τους τίτλους ειδήσεων.
Το FBI συνεχίζει την έρευνα για την επίθεση στην Οκλαχόμα
με εντυπωσιακή ταχύτητα.
Ήδη κατηγορήθηκε ένας κι άλλοι ανακρίνονται.
Έγινε νύξη για περαιτέρω συλλήψεις.
Όταν παραδόθηκε ο Τέρι, το FBI ερεύνησε το σπίτι του.
Το ερώτημα ήταν αν ενεργούσε μόνος
ή αν ήταν μέλος ομάδας.
Και αν θα ξανασυνέβαινε.
Δεν ήξεραν αν υπήρχαν παγίδες με νάρκες.
Οι ομάδες που διεξήγαγαν την έρευνα ήταν προσεκτικές
μέχρι να εκτελέσουν το ένταλμα.
Βρήκαμε πολύτιμα ευρήματα μέσα στο σπίτι.
Βρήκαμε καλώδια πυροδότησης, πυροκροτητές.
Βρήκαμε μια τηλεκάρτα
και απόδειξη για 900 κιλά νιτρική αμμωνία.
Μετά την επίθεση, ο Νίκολς προσπάθησε να τα ξεφορτωθεί.
Είχε ρίξει τόση νιτρική αμμωνία στην αυλή του,
που είπαν ότι φαινόταν σαν χιόνι.
Άρχισε να στήνεται μια καλή υπόθεση
εναντίον και του Νίκολς και του ΜακΒέι.
Ξέραμε ότι για τέτοια υπόθεση θέλαμε πληροφοριοδότη.
Πήρα στο Μπάφαλο, την πόλη του ΜακΒέι.
Ζήτησα να βρουν τον πατέρα του.
Ένιωσα μια συμπόνια γι' αυτόν τον άνθρωπο.
Αν ήταν γιος μου,
δεν θα το άντεχα, θα ήταν φρικτό.
Τον ρώτησα "Με ποιον θα το έκανε αυτό ο γιος σας;"
Είπε "Με τον Τέρι Νίκολς και τον Μάικλ Φορτιέρ".
Αυτό είναι.
Ο Μάικλ Φορτιέρ, ο Τέρι Νίκολς
και ο Τιμ ΜακΒέι υπηρέτησαν μαζί στο στρατό
κι ήταν ίδιοι κι απαράλλαχτοι.
Ήταν στενοί φίλοι, είχαν τις ίδιες αντικυβερνητικές απόψεις.
Αυτός πλέον ζει στην Αριζόνα.
Μου είπε ο Ρικς
"Θέλω να πας να βρεις τον Μάικλ Φορτιέρ".
ΚΙΝΓΚΜΑΝ ΑΡΙΖΟΝΑ
Κανονίσαμε με τον σερίφη να τον φέρει να μου μιλήσει.
Σαν αρουραίος έμοιαζε.
Είπα "Σε θέλουμε για την επίθεση στην Οκλαχόμα".
Κι ενοχλήθηκε.
Δεν πιστεύω ότι ο Τιμ ανατίναξε κτήριο στην Οκλαχόμα.
Ο ΜακΒέι πέρσι ζούσε στο Κίνγκμαν ανά διαστήματα.
Ο Φορτιέρ τού βρήκε δουλειά.
Δεν θέλω να μιλήσω.
Ο Φορτιέρ είναι φίλος του ΜακΒέι απ' τον στρατό
και μάρτυρας στην υπόθεση, σύμφωνα με πηγές.
Το FBI τού έκανε έφοδο στο τροχόσπιτο
και γενικά τελευταίως τού έκανε τη ζωή άνω κάτω.
Το θέμα ήταν ότι δεν είχαμε αρκετές πληροφορίες
για να κατηγορηθεί ο Φορτιέρ.
ΟΙΚΙΑ ΤΟΥ ΝΙΚΟΛΣ ΧΕΡΙΝΓΚΤΟΝ, ΚΑΝΣΑΣ
Το πιο σημαντικό εύρημα στο σπίτι του Τέρι Νίκολς
που συνέδεε τον Φορτιέρ με την επίθεση ήταν η τηλεκάρτα.
Αν γυρίσουμε τον χρόνο στην εποχή που δεν είχαμε κινητά,
αγόραζες μια τηλεκάρτα που ήταν προπληρωμένη
και κάθε τόσο έβαζες μέσα χρήματα.
Πήραν τηλεκάρτα
επειδή νόμιζαν ότι θα παρέμεναν ανώνυμοι.
Για μας η τηλεκάρτα ήταν οδικός χάρτης.
Η τηλεκάρτα ήταν το κλειδί
που επέτρεψε στο FBI να χαρτογραφήσει το σχέδιο.
Τους οδήγησε σε μέρη που δεν θα έβρισκαν αλλιώς.
Μπορέσαμε να εντοπίσουμε την τοποθεσία τους
όποτε ταξίδευαν εντός χώρας,
όταν αγόραζαν τα υλικά για την επίθεση.
Η τηλεκάρτα μάς αποκάλυψε ακόμα
ότι αντί για τη μεγάλη συνωμοσία
που είχαμε υποψιαστεί αρχικά,
τελικά επρόκειτο για μια μικρή ομάδα ατόμων.
Έπρεπε να συγκεντρώσουμε αρκετά στοιχεία
για ποινική δίωξη.
Ο πληροφοριοδότης είναι εξαιρετικά σημαντικός,
ειδικά όταν διασταυρώνεις ό,τι λέει.
Υπήρξαν διαφωνίες επ' αυτού,
αλλά τελικά συμφωνήσαμε.
Κάποτε κάνεις συμφωνία με τον διάολο.
Μας είπε "Μα είμαστε σε πόλεμο".
Του είπα "Όχι. Θα σε είχα σκοτώσει".
Μου λέει "Είναι θέμα συντάγματος". Του λέω "Ακριβώς.
Θα σε συλλάβουμε βάσει συντάγματος.
Θα σε καταδικάσουμε βάσει συντάγματος.
Και μια μέρα,
θα σε δέσουμε σε ένα φορείο, θα σου καρφώσουμε μια βελόνα
και θα σε εκτελέσουμε βάσει συντάγματος".
Κι ενώ δεν χωνεύαμε τη φάση με τον Μάικλ Φορτιέρ,
ξέραμε ότι έπρεπε να γίνει.
Μας έδωσε πολλές πληροφορίες.
Ίσως ήταν το μεγαλύτερο άλμα στην υπόθεση.
Είπε ότι βρέθηκε με τον ΜακΒέι στην κουζίνα του
κι ότι ο ΜακΒέι τού έλεγε πώς θα φτιάξει τη βόμβα.
Με δύο κονσέρβες τού έδειξε
πώς ο ΜακΒέι θα έκανε κοίλη γόμωση.
Όταν ο Νίκολς κι ο ΜακΒέι βρήκαν τα υλικά για τη βόμβα,
τα έδειξαν στον Μάικλ Φορτιέρ.
Ο Τιμ ΜακΒέι τον έπεισε
να ταξιδέψει στην Οκλαχόμα Σίτι
και του έδειξε πού θα γινόταν η επίθεση.
Μετά απ' αυτό, ο Φορτιέρ κατάλαβε ότι μιλούσε σοβαρά.
Γνώριζε τι θα έκανε ο Τιμ ΜακΒέι.
Θα μπορούσε να το σταματούσε με ένα ανώνυμο τηλεφώνημα.
Κατηγορείται ότι γνώριζε για την επίθεση
και θα καταθέσει εναντίον των ΜακΒέι και Νίκολς
ελπίζοντας σε ελαφρύτερη ποινή.
ΚΥΒΕΡΝΗΤΙΚΟ ΚΤΗΡΙΟ ΑΛΦΡΕΝΤ Π. ΜΑΡΑ
Ήταν δύσκολο για όλους μας.
Μάλλον τρία βρέφη βρίσκονται ακόμα στο κτήριο.
Είμαστε κοντά στο σημείο
όπου μπορεί να τα βρούμε.
Θυμάμαι όταν ανακοίνωσαν
ότι έφτασαν στο σημείο όπου βρίσκονταν τα πτώματα των μωρών.
Χαρήκαμε τόσο πολύ που τον βρήκαν.
Δεν ήταν ζωντανός, αλλά τον βρήκαν.
Κι αμέσως αυτό μετατράπηκε
σε ελπίδα στο να βρεθούν όλα εκεί.
Μετά απ' αυτό, τη νύχτα,
πήγαινα στη φυλακή όπου τον κρατούσαν.
Και καθόμουν απέξω.
Απλώς καθόμουν στο σκοτάδι
κι αναρωτιόμουν πώς να μπω μέσα να του κάνω κακό.
Η σύλληψη του ΜακΒέι
ήταν αποτέλεσμα εξαιρετικής ικανότητας, τύχης και συντονισμού
της ίδιας κυβέρνησης την οποία μισεί για την ανικανότητά της.
Υπάρχουν τόσα ερωτήματα.
Το πιο δύσκολο ερώτημα είναι εάν κριθεί ένοχος,
τι τον οδήγησε σ' αυτό;
Όλοι ήθελαν να μάθουν ποιος ήταν
και γιατί έκανε ό,τι έκανε.
Ένας ρεπόρτερ από το Μπάφαλο, ονόματι Λου Μισέλ,
εξασφάλισε αυτό που έψαχναν όλοι όσοι κάλυπταν το ρεπορτάζ.
ΦΥΛΑΚΕΣ ΣΟΥΠΕΡΜΑΞ ΦΛΩΡΕΝΤΙΑ, ΚΟΛΟΡΑΝΤΟ
Όσο ήταν στη φυλακή...
ΛΟΥ ΜΙΣΕΛ THE BUFFALO NEWS
...καταγράψαμε με τον Νταν Χέρμπεκ κάπου 60 ώρες συνομιλίας.
Ως επί το πλείστον,
κανείς δεν είχε ξανακούσει ποτέ αυτές τις συζητήσεις.
Γνωρίζαμε ότι ήταν βετεράνος του πρώτου πολέμου στον Κόλπο,
ότι του άρεσαν τα όπλα,
αλλά αποτελούσε μυστήριο για όλους.
Ξεκινήσαμε με την παιδική του ηλικία.
Επειδή ήμουν κοντός, κανείς δεν με επέλεγε στην ομάδα του.
Το μπούλινγκ είναι τόσο βαθιά χαραγμένο μέσα του,
επειδή ήταν κοκαλιάρης και τον κορόιδευαν.
Με φώναζαν "Φιδέ ΜακΒέι" επειδή ήμουν αδύνατος.
Με φώναζαν "Φιδέ", "Κοτόσουπα", "Κοτομπουκιά", "ΜακΒέι McNuggets".
Δεν είχα πολλούς καλούς φίλους.
Δεν βρήκαμε πληροφορίες για κάποια σοβαρή σχέση με κοπέλα.
Είχε το προφίλ ενός σκοπευτή που επιτίθεται σε σχολεία.
Είχε συλλογή από κόμικ,
την οποία τελικά και πούλησε
για να αγοράσει όπλα, επειδή του παρείχαν ασφάλεια.
Από μικρή ηλικία τον γοήτευαν τα όπλα.
Είδαμε φωτογραφία του ΜακΒέι να κρέμεται από δέντρο
και να φοράει θήκη με πιστόλι.
Ήθελε να αποκτήσει το αρρενωπό προφίλ
ενός στρατιωτικού τύπου.
ΙΡΑΚ 1991
Ως αρχηγός των ενόπλων δυνάμεων,
σας αναφέρω ότι η εχθρότητα ηττήθηκε.
Ο πόλεμος έληξε.
Γύρισε από τον πρώτο πόλεμο του Κόλπου.
Πήρε και χάλκινο αστέρι.
Σκότωσε δυο τρεις Ιρακινούς.
Ακόμα και στον στρατό ήταν απομονωμένος.
Όταν πας στρατό, σου παίρνουν την ελευθερία σου.
Εκτιμάς κάτι μόνο όταν σου το πάρουν.
Δεν είχα την παραμικρή επιλογή
για το πώς με χρησιμοποιεί η κυβέρνηση.
Μετά τον πρώτο πόλεμο του Κόλπου, ήταν μια χαμένη ψυχή.
Περιπλανιόταν στη χώρα.
Πήγαινε μια στο Ντέκερ του Μίσιγκαν με τους αδερφούς Νίκολς
και μια στο Κίνγκμαν της Αριζόνα με τον Φορτιέρ.
Όταν απολύθηκα απ' τον στρατό,
άρχισα να εξερευνώ θέματα θεμελιωδών δικαιωμάτων.
Τα δικαιώματα όπλων, ιδιοκτησίας και τέτοια.
Όσο γυρνούσε από τη μια έκθεση όπλων στην άλλη,
άκουγε συνεχώς ακροδεξιούς παρουσιαστές στο ραδιόφωνο,
που πουλούσαν θεωρίες συνωμοσίας
και αντικυβερνητική ρητορική.
"Μισούμε την κυβέρνηση.
Θα μας πάρουν τα όπλα μας".
Ο ΜακΒέι είχε ακραίες απόψεις.
Νεκρός. Στην καρδιά.
Μας παίρνουν τα δικαιώματά μας.
Ποια δικαιώματα;
Των όπλων.
Κι η οργή του έναντι στην κυβέρνηση ολοένα και φούντωνε.
Έτσι κατέφυγε στο βιβλίο που λάτρευε, Τα Ημερολόγια Τέρνερ.
Πρόκειται για ένα βιβλίο
που το έγραψε ο Γουίλιαμ Πιρς,
παλιός νεοναζί.
Αφορούσε έναν ακραία ρατσιστή επαναστάτη
που ηγήθηκε μιας ανταρσίας
εναντίον της κυβέρνησης.
Θεωρείται η Βίβλος
των ακροδεξιών εξτρεμιστών.
Το εξώφυλλο έχει μια κοπέλα με πιστόλι κι έναν άντρα με AR-15.
Και γράφει " Τα Ημερολόγια Τέρνερ.
Τι θα κάνεις όταν έρθουν να σου πάρουν τα όπλα;"
Η πιο σημαντική ιδέα του βιβλίου...
ΓΟΥΙΛΙΑΜ ΠΙΡΣ ΣΥΓΓΡΑΦΕΑΣ ΤΑ ΗΜΕΡΟΛΟΓΙΑ ΤΕΡΝΕΡ
...είναι ότι πρέπει να πάψουμε να είμαστε θεατές
και να γίνουμε μέτοχοι.
Στο βιβλίο αυτό, υπάρχει μια περιγραφή
του βασικού χαρακτήρα
που ανατινάσσει το αρχηγείο του FBI με φορτηγό-βόμβα.
Το φορτηγό περιείχε τα ίδια εκρηκτικά νιτρικής αμμωνίας
που είχε ο ΜακΒέι στην επίθεση.
Και γίνεται το Γουέικο το '93.
ΤΙΜ ΜΑΚΒΕΪ ΓΟΥΕΪΚΟ 1993
Σήμερα ήρθα.
Μου είπαν ότι πολλοί θα φοβούνταν
να βάλουν κάτι τέτοιο.
Στους 86 ανέρχονται οι νεκροί από τη χτεσινή κόλαση,
εκ των οποίων 17 παιδιά.
Παραμένουν σοβαρά ερωτήματα
για τον λόγο που μπήκε το FBI με τόση βία.
Δύσκολο να θυμηθούμε
ότι όλα ξεκίνησαν με ένταλμα έρευνας
και μια κρυψώνα με δήθεν παράνομα όπλα.
Για κάποιον σαν τον ΜακΒέι, αυτό αποτελούσε απόδειξη
ότι οι αρχές κυνηγούσαν ανθρώπους σαν αυτόν.
Πλέον απέκτησε έναν σκοπό.
Η απόφασή μου να σκοτώσω στο κτήριο Μάρα...
Δεν το έκανα για προσωπικό όφελος.
Το είδα ότι θα ωφελούσε το γενικότερο καλό.
Αρκετά. Το Γουέικο ξεκίνησε τον πόλεμο.
Η Οκλαχόμα θα τον έληγε.
Νόμιζε ότι θα ήταν ο ήρωας
που θα αφύπνιζε όλους στην Αμερική
για να πολεμήσουν την κυβέρνηση πριν τους πάρει τα όπλα.
Έλπιζε ότι η βομβιστική επίθεση
θα πυροδοτούσε μια επανάσταση.
Δεν ντρέπομαι για όσα νιώθω, επειδή είμαι άνθρωπος.
Αν έχω αδυναμίες ή ελαττώματα, θα σας πω.
Δεν έχω όμως.
Αν μετάνιωσα;
Όχι.
10 ΑΥΓΟΥΣΤΟΥ 1995
Οι ένορκοι απάγγειλαν κατηγορίες στο δικαστήριο
απέναντι από το σημείο της χειρότερης τρομοκρατικής επίθεσης των ΗΠΑ.
Οι ένορκοι υποστήριξαν
ότι ο ΜακΒέι και ο Νίκολς σχεδίασαν και εκτέλεσαν την επίθεση.
Σήμερα κατηγορείται και ο Μάικλ Φορτιέρ.
Κατηγορούμενος ότι γνώριζε για την επίθεση,
θα καταθέσει εναντίον των ΜακΒέι και Νίκολς,
ελπίζοντας σε ελαφρύτερη ποινή.
Με ό,τι μας είχε πει μέχρι τη δίκη,
η υπόθεση ήταν ακλόνητη.
ΟΜΟΣΠΟΝΔΙΑΚΟ ΔΙΚΑΣΤΗΡΙΟ ΝΤΕΝΒΕΡ, ΚΟΛΟΡΑΝΤΟ
Σήμερα ο βασικός μάρτυρας της κυβέρνησης
καταθέτει για την επίθεση στην Οκλαχόμα.
Ο Φορτιέρ αναμένεται να καταθέσει
ότι ο ΜακΒέι τού είχε πει λεπτομερώς πώς θα έφτιαχνε βόμβα
για να ανατινάξει το κτήριο.
Ζορίστηκα με τη δίκη.
Δεν ήθελα καμία σχέση με τη δίκη.
Δεν ήθελα να πάω.
Προσπάθησα να προσποιηθώ ότι δεν συνέβαινε.
Σε μόλις 11 μέρες καταθέσεων,
η εισαγγελία παρουσίασε πάνω από 90 μάρτυρες,
δίνοντας κίνητρο στον ΜακΒέι και βλέποντας τις κινήσεις του.
Ο ΜακΒέι ήθελε να αναλάβει την ευθύνη για την επίθεση.
Κι ο κόσμος που έχασε αγαπημένα πρόσωπα;
Συγγνώμη, αλλά ξέρετε κάτι;
Δεν είναι η πρώτη που χάνει παιδί.
Δεν είναι οι πρώτοι που χάνουν εγγόνι.
Θα τους έλεγα "Βγάλτε τον σκασμό. Δεν είστε ξεχωριστοί.
Ξεκολλήστε".
Ως ένορκοι,
κρίνουμε τα εξής για την υπόθεση Τίμοθι ΜακΒέι:
Συνωμοσία.
Ένοχος.
Όταν αναγνώστηκε η απόφαση,
ήταν λες και ξεφούσκωσε ένα μπαλόνι.
Τελείωσε.
Βάσει των ανωτέρω, οι ένορκοι εισηγούνται ομόφωνα
να επιβληθεί η ακόλουθη ποινή:
ο κατηγορούμενος Τίμοθι ΜακΒέι να καταδικαστεί σε θάνατο.
Ένοχος.
Δεν ήθελα να πεθάνει
όταν αποφάσισαν να τον εκτελέσουν.
Ήθελα να διαμαρτυρηθώ.
Ο Τίμοθι ΜακΒέι δεν αντέδρασε ούτε μόρφασε
όταν άκουσε την εισήγηση για θάνατο.
Δεν είναι σωστό, δεν είναι δίκαιο.
Αυτός θα τη γλιτώσει.
Εμείς θα ζήσουμε μ' αυτό ενώ εκείνος όχι.
Το Πρότυπο Οκλαχόμα υπάρχει.
Εκατοντάδες ιστορίες ανθρώπων που ανταποκρίθηκαν εκείνη τη μέρα.
Ήθελα να βοηθήσω τα θύματα και τις οικογένειές τους.
Τους συμπαραστάθηκαν.
Τους φρόντισαν.
Να δει ότι έμεινε και λίγο καλό στον κόσμο.
Τους έσωσαν.
ΕΥΧΑΡΙΣΤΟΥΜΕ ΟΛΟΥΣ ΤΟΥΣ ΕΘΕΛΟΝΤΕΣ
Προσευχήθηκαν για όλους.
Προσευχή για όσους έχασαν αγαπημένα πρόσωπα.
Και σκέφτεσαι τι σημαίνει όλη αυτή η μαζική ανταπόκριση.
Ο κόσμος θέλει κάποιον να στηριχθεί,
να του κρατά το χέρι, να τον αγκαλιάσει.
Γείτονες, φίλοι, συγγενείς, γονείς.
Και τα παιδιά τους.
Εμείς είμαστε αυτοί.
Το Πρότυπο Οκλαχόμα έλαμψε.
Δείχνει ποιοι είναι οι άνθρωποι της Οκλαχόμα.
Ότι νοιάζονται.
Η εκπαίδευση για μαζικές απώλειες
δεν μου έμαθε τίποτα για τον ανθρώπινο παράγοντα.
Το μόνο που δεν ήξερα όταν πήγαινα
ήταν το πώς θα με επηρέαζε.
Ακόμα με βασανίζει, όπως και το κορίτσι στη διαλογή.
Που άφησα πίσω.
Με βασανίζει πολύ.
Ο ΔΡ ΚΑΡΛ ΣΠΕΝΓΚΛΕΡ ΣΥΝΤΑΞΙΟΔΟΤΗΘΗΚΕ
ΜΕΤΑ ΑΠΟ 20 ΧΡΟΝΙΑ ΕΠΕΙΓΟΥΣΑΣ ΙΑΤΡΙΚΗΣ.
ΖΕΙ ΣΤΗΝ ΤΑΛΣΑ ΚΑΙ ΠΟΥΛΑΕΙ ΑΚΙΝΗΤΑ.
Ο δεύτερος γιος μου, o Κάρλος Μουρ ο νεότερος,
γεννήθηκε στα γενέθλια του Τόνι.
Για πολλά χρόνια ήμουν υπερπροστατευτική.
Δεν πειράζει. Είναι εντάξει.
Η ΡΕΝΕ ΜΟΥΡ ΖΕΙ ΑΚΟΜΑ ΣΤΗΝ ΟΚΛΑΧΟΜΑ ΣΙΤΙ.
Είναι ο έρωτας της ζωής μου.
Είναι 22 χρονών. Είναι απίστευτο.
Ναι, τον αγαπώ.
Είχα την ευλογία να μου δοθεί μια δεύτερη ευκαιρία.
Ελπίζω να τιμά...
τις ζωές όσων δεν έχουν δεύτερη ευκαιρία,
το ότι εγώ την αποδέχτηκα.
Η Έιμι Ντάουνς είναι διευθύντρια
στον συνεταιρισμό όπου δούλευε το 1995.
Είναι ομιλήτρια παρακίνησης,
αθλήτρια και μητέρα.
Ο Μάικλ Φορτιέρ δήλωσε ένοχος
για μη ενημέρωση των αρχών για τα σχέδια του ΜακΒέι.
Φυλακίστηκε πάνω από δέκα χρόνια.
Ζει με τη σύζυγό του σε πρόγραμμα προστασίας μαρτύρων.
Ο Τέρι Νίκολς καταδικάστηκε για 161 δολοφονίες
στην πολιτεία της Οκλαχόμα.
Εκτίει ισόβια κάθειρξη χωρίς αναστολή
συν 161 φορές ισόβια,
στις φυλακές Σούπερμαξ
στη Φλωρεντία του Κολοράντο.
Ο Τίμοθι ΜακΒέι εκτελέστηκε με θανατηφόρα ένεση
στις 11 Ιουνίου 2001.
Εκατοντάδες συγγενείς και φίλοι των θυμάτων
παρακολούθησαν την εκτέλεσή του σε κλειστό κύκλωμα.
ΑΝΤΟΝΙΟ ΚΟΥΠΕΡ Ο ΝΕΟΤΕΡΟΣ
Στις 19 Απριλίου 1995 στην Οκλαχόμα πέθαναν 168 άνθρωποι,
μεταξύ αυτών 19 παιδιά.
Η ταινία αφιερώνεται σ' αυτούς,
σε όσους προσπάθησαν να τους σώσουν
και στα αγαπημένα τους πρόσωπα.
Υποτιτλισμός: Μαρία Ρούσσου